ટીમ ઇન્ડિયાના કેપ્ટન મહેન્દ્ર સિંહ ધોની વિરૂદ્ધ સ્થાનિક કોર્ટમાં કેસ દાખલ કરાવવામાં આવ્યો છે . ભગવાન વિષ્ણુનું અપમાન કરવા બદલ આ કેસ દાખલ કરવામાં આવ્યો છે . હકિકતમાં મહેન્દ્ર સિંહ ધોનીએ એક જાહેરાત માટે અલગ - અલગ અવતાર ધર્યા હતા જેમાં એક અવતાર ભગવાન વિષ્ણુનો પણ હતો . સામાજિક કાર્યકર્ત જયકુમાર હીરેમઠેએ આ કેસ એડિશનલ ચીફ મેટ્રોપોલિટન મેજિસ્ટ્રેટ ( એસીએમએમ ) ની કોર્ટમાં કલમ 295 હેઠળ દાખલ કરાવ્યો છે . આ કલમ ત્યારે લગાવવામાં આવે છે જ્યારે કોઇ વ્યક્તિ કોઇ વિશેષ ધર્મ કે લોકોની ધાર્મિક ભાવનાઓને ઠેસ પહોંચાડે છે . જયકુમાર હીરેમઠેએ આ જાહેરાત બિઝનેસ પત્રિકામાં છપાયેલી આ જાહેરાત વિરૂદ્ધ કેસ નોંધાવ્યો , જેમાં ભગવાન વિષ્ણુના રૂપમાં મહેન્દ્ર સિંહ ધોની અલગ - અલગ ચીજો હાથમાં લઇને ઉભા છે . કોર્ટે આ મુદ્દે તાત્કાલિક સંજ્ઞાન લેતાં સુનાવણીની તારીખ 12 મે નક્કી કરી છે . આ દિવસે મહેન્દ્ર સિંહ ધોનીનું નિવેદન પણ રેકોર્ડ કરવામાં આવશે . ખાસ વાત એ છે કે હાલમાં મહેન્દ્ર સિંહ ધોની આઇપીએલમાં વ્યસ્ત છે . જો કોર્ટ તેમને બોલાવે છે તો નિશ્વિત રૂપથી તેમને આઇપીએલ મેચ છોડીને જવું પડશે . એવા સમયે ચેન્નઇ સુપર કિંગ્સ ડગમગી શકે છે . જો કે એ સ્પષ્ટ થઇ શક્યું નથી કે આ ફોટો કોમ્યુટરના માધ્યમથી તૈયાર કરવામાં આવ્યો છે કે પછી મહેન્દ્ર સિંહ ધોનીએ ખરેખર વિષ્ણુનો અવતાર ધારણ કર્યો છે .